Big Brother 2009

Big Brother 2009 oli tosi-tv-sarja Big Brotherin suomalaisen version 5. tuotantokausi. Kausi alkoi 25. elokuuta 2009 ja päättyi 29. marraskuuta 2009 kestäen 97 päivää. Vappu Pimiä oli Big Brother Talk Show’n juontaja; Jani Toivola toimi Big Brother Extran juontajana.

Hakutilaisuudet 5. tuotantokaudelle järjestettiin maalis-huhtikuussa 2009 Helsingissä, Turussa, Lappeenrannassa, Joensuussa, Jyväskylässä, Tampereella, Oulussa ja Rovaniemellä.

Kauden alkua seuraavana päivänä esitetty kooste 1. päivän tapahtumista sai 614 000 katsojaa. Kauden finaalilähetystä katsoi keskimäärin 779 000 katsojaa, mikä on Subin uusi katsojaennätys.

Asukkaat

Slummi ja Paratiisi
Suomen Big Brother 2009 erottui aikaisemmista kausista siten, että tällä kaudella ei ollut perinteisiä viikkotehtäviä ollenkaan. Niiden sijaan Suomen Big Brotherin 5. tuotantokaudella asukkaat oli jaettu toisesta viikosta eteenpäin kahteen eri ryhmään: slummiin ja paratiisiin.

Slummiryhmässä olevat asukkaat elivät erittäin rajatulla alueella ja heillä oli vaatimattomat makuuhuonetilat. Kilpailijoiden pihalla liikkumista rajoitettiin aidalla. He saivat liikkua ainoastaan pihan kattamattomalla alueella. Ruokansa asukkaat valmistivat kaasugrillissä. Heillä oli käytössä ulko-WC sekä kylmää vettä peseytymiseen ja ruoanlaittoon. Slummin asukkailla ei ollut normaaleja Big Brother -talon oikeuksia. Kilpailijat eivät muun muassa lähtökohtaisesti saaneet nimetä talon muita asukkaita häätöäänestykseen. Slummin asukkaat voivat kuitenkin ansaita itsellensä oikeuden nimetä muita asukkaita nimeämiskilpailuilla. Nämä kilpailut käytiin maanantaisin, tiistaisin ja keskiviikkoisin. Keskiviikkona kilpailijoille ilmoitettiin, kuinka he ovat pärjänneet kilpailun tehtävissä ja ovatko saaneet oikeuden nimetä talon muita asukkaita häätöäänestykseen.

Paratiisiryhmässä olevat asukkaat viettivät erittäin leppoisaa elämää. Kilpailijoilla oli käytössään talon normaalit palvelut sekä sauna, ulkoporeallas ja lämmintä vettä 24 tuntia vuorokaudessa. Kilpailijat voivat toivoa Big Brotherilta haluamaansa ruokaa. Paratiisin asukkaat saivat normaalisti nimetä talon muita kilpailijoita häätöäänestykseen.

Paratiisiryhmässä asui myös BB-talon päällikkö. Hänellä oli muun muassa koskemattomuus tulevan viikon häätöäänestykseen. Seuraavan viikon päällikkö valittiin aina torstaisin käytävässä päällikkökilpailussa, johon osallistuivat kaikki asukkaat. Kilpailu käytiin "kaikki kaikkia vastaan" -periaatteella. Jos joku slummiryhmän asukkaista voitti päällikkökilpailun, siirtyi hän automaattisesti paratiisin asukkaaksi, mutta joutui samalla päättämään, kuka paratiisin asukkaista siirtyi slummin asukkaaksi.

Jako slummiin ja paratiisiin päättyi 10. viikolla.

Kansainvälinen asukasvaihto 
29. lokakuuta 2009 Kätlin lähetettiin asukasvaihtoon Filippiinien Big Brotherin 3. tuotantokaudelle. Vastaavasti Filippiinien Big Brotherista tuli Suomeen yksi asukas, Catherine "Cathy" Remperas. Kätlin palasi takaisin 6. marraskuuta 2009 ja samana päivänä myös Cathy palasi takaisin Filippiineille.

Nimeämis- ja päällikkökilpailut
Viidennellä kaudella ei ollut perinteisiä viikkotehtäviä. Sen sijaan slummin asukkaille järjestettiin maanantaista keskiviikkoon nimeämiskilpailuita, joissa onnistumalla slummin asukkaat saivat itselleen nimeämisoikeuden.

Torstaisin järjestettiin päällikkökilpailu, jonka voittajasta tuli Big Brother -talon päällikkö, jolle suotiin tiettyjä etuoikeuksia, kuten koskemattomuus nimeämisissä.

Nimeämiskilpailut

¹ Slummin asukkaat menettivät saavutetun nimeämisoikeuden sääntörikkomusten vuoksi.

Päällikkökilpailut

Nimeämistaulukko 
Viikoittain asukkaat nimesivät kanssakilpailijoistaan kaksi häätöäänestykseen antamalla yksi tai kaksi nimeämispistettä. Eniten nimeämispisteitä saaneet asukkaat joutuivat yleisöäänestykseen. Nimeämisissä oli Big Brotherin sanelemia poikkeuksia.

Poikkeukset nimeämisissä 
 Viikko 1: Ei nimeämisiä eikä häätöäänestystä.
 Viikko 2: Dana voitti päällikkökilpailun, eikä häntä täten voinut nimetä häätöäänestykseen. Tertulla, Tuijalla, Lotalla, Sampolla, Ninolla, Esa A:lla ja Ragnarilla ei slummin asukkaina ole nimeämisoikeutta.
 Viikko 3: Aso voitti päällikkökilpailun, eikä häntä täten voinut nimetä tämän viikon häätöäänestykseen. Myöhemmin Aso menetti päällikkyyden rikkomalla sääntöjä. Slummin asukkaat saivat osallistua tämän viikon nimeämisiin, koska nimeämistehtävät onnistuivat. Justiina ei ollut talossa nimeämisten aikaan.
 Viikko 4: Tämän viikon häätöäänestyksessä häädettiin poikkeuksellisesti kaksi asukasta. Slummin asukkaat saivat osallistua tämän viikon nimeämisiin, koska nimeämistehtävä onnistui. Justiinaa ei voinut nimetä, koska hän oli saapunut taloon 6 päivää aiemmin. Sampo voitti päällikkökilpailun, joten hän oli koskematon nimeämisissä.
 Viikko 5: Slummin asukkaat ansaitsivat nimeämisoikeuden, koska nimeämistehtävät onnistuivat. Sampo voitti päällikkökilpailun, joten häntä ei voinut tällä viikolla nimetä häätöäänestykseen Myöskään uusia asukkaita Markoa ja Tonia ei voinut tällä viikolla nimetä häätöäänestykseen.
 Viikko 6: Slummin asukkaat onnistuivat nimeämiskilpailuissa, joten he saivat tällä viikolla nimetä muita asukkaita häätöäänestykseen. Justiina voitti päällikkökilpailun, joten häntä ei voinut tällä viikolla nimetä häätöäänestykseen..
 Viikko 7: Nimeämistehtävä onnistui, joten slummin asukkaat saivat antaa tällä viikolla nimeämispisteitä. BB-talon päällikköä Samia ei kuitenkaan voinut nimetä.
 Viikko 8: Ei nimeämisiä, sillä Big Brother nimesi häätöäänestykseen Markon, Minnan ja Sampon sääntörikkomusten vuoksi. Tämän lisäksi BB-talon päällikkö Sami, valitsi häätöäänestykseen yhden asukkaan.
 Viikko 9: Slummin asukkaat ansaisivat nimeämisoikeuden. Stephania voitti päällikkökilpailun, joten häntä ei voinut nimetä tällä viikolla häätöäänestykseen. Myöskään Sarannaa, Iidaa ja Anttia ei voi nimetä, koska he saapuivat taloon 4 päivää aiemmin. Aso, Sami ja Toni joutuivat häätöäänestykseen sääntörikkomusten vuoksi.
 Viikko 10: Kätlin lähti asukasvaihtoon Filippiinien Big Brotheriin, joten häntä ei voinut nimetä tällä viikolla häätöäänestykseen. Esa A. voitti päällikkökilpailun, joten hän ansaitsi itselleen koskemattomuuden tämän viikon nimeämisiin.
 Viikko 11: Saranna ja Dana joutuivat häätöäänestykseen sääntörikkomusten vuoksi. Lisäksi Dana ja Saranna eivät saaneet osallistua nimeämisiin eivätkä päällikkökilpailuun. Sami voitti päällikkökilpailun, joten häntä ei voinut nimetä tällä viikolla häätöäänestykseen.
 Viikko 12: Tämän viikon päällikkökisan voittajaksi valittiin ensin Stephania, mutta laskuvirheen johdosta uudeksi päälliköksi valittiinkin Sampo, eikä häntä voinut tällä viikolla nimetä häätöäänestykseen. Myös nimeämiset jouduttiin suorittamaan uudelleen.
 Viikko 13: Tuija palautettiin viikoksi takaisin taloon ilman voittomahdollisuutta "hämmentämään soppaa". Tämän viikon nimeämiset olivat valenimeämisiä, sillä Big Brother oli nimennyt kaikki asukkaat häätöäänestykseen. Lisäksi sunnuntaina häädettiin neljä asukasta.
Viikko 14: Ei nimeämisiä, katsojat äänestivät ohjelman voittajan.

Lähteet

Aiheesta muualla 
 Big Brotherin 5. tuotantokauden kotisivut

Big Brother -tuotantokaudet